El CEIP Sant Joan de Ribera de Burjassot rep dues cistelles com a centre millor valorat del programa Activabasket
2025-07-24

Emocionats, contents de veure els seus ídols del bàsquet i molt nerviosos. Així estaven aquest matí els xiquets i xiquetes del CEIP Sant Joan de Ribera de Burjassot que han rebut, de la mà de la Fundació Trinidad Alfonso i de la Fundació FEB 2014 dues cistelles de minibàsquet com a centre guanyador del programa “Activabasket”, dedicat a promocionar i activar la iniciació al bàsquet en l’àmbit escolar.

Acompanyats dels seus professors, part molt activa en la consecució d’aquest premi, del director del centre, de l’alcalde de Burjassot, Rafa García, del regidor d’Esports, Manuel Pérez Menero, i de les regidores d’Educació, Laura Espinosa, i Benestar Social, Igualtat i Desenvolupament Local, Lluna Àrias, els xiquets han rebut a Jorge Garbajosa, responsable de l’àrea de RSC de la FEB, els ex jugadors Elisa Aguilar i Víctor Luengo i Sam Van Rosson, jugador de la primera plantilla del València Basket.

Després del visionat del vídeo que els ha valgut el reconeixement com a centre més valorat del programa, els xavals han tingut l’oportunitat no solament de sentir les paraules dels seus ídols, sinó també de poder preguntar-los les seues inquietuds del món del bàsquet. El vídeo Porta’m Bàsquet pot veure’s ACÍ.

No han faltat a aquest primer lliurament de canastres Elena Tejedor, directora de la Fundació Trinidad Alfonso i Víctor M. Salvador, secretari general de la federació de Bàsquet de la Comunitat Valenciana.

Un matí diferent per a tota la comunitat educativa del centre en la qual s’ha reconegut l’esforç i el gran treball que el CEIP Sant Joan de Ribera duu a terme per a motivar als xavals a practicar el bàsquet.